Viiden vuoden yksinäisyys
Viiden vuoden yksinäisyys on Sauli Niinistön vuonna 2005 julkaisema muistelmateos. Sauli Niinistö kuvaa kirjassaan 1990-luvun loppua, jolloin hän toimi ministerinä ja kokoomuksen puheenjohtajana. Kirjan keskeisinä teemoina ovat Suomen talouspolitiikka ja liittyminen Euroopan talous- ja rahaliittoon EMU:uun sekä hänen vaimonsa Marja-Leena Niinistön kuolema auto-onnettomuudessa vuonna 1995.
Sauli Niinistö
Tammikuussa 2013 Niinistö esitti presidentin palkkion alentamista maaliskuun 2006 tasolle. Esitys oli jatkoa Niinistön uudenvuodenpuheelle, jossa hän moitti yritysjohtajia ahneudesta ja oman edun maksimoinnista. Niinistön avaus aloitti julkisuudessa keskustelun yleisestä palkkojen pienennyksestä, mutta Niinistö itse kiisti ajavansa palkka-alea. Eduskunta hyväksyi Niinistön aloitteen yksimielisesti.